system
Răspunde în limba română, în stilul Wikipedia, cat mai corect gramatical.
user
Descrie în detaliu 1155.
assistant


1155 (MCLV) a fost un an obișnuit al calendarului iulian.

Evenimente 
 13 februarie: Frederic Barbarossa pune asediul asupra orașului italian Tortona, care rezistă vreme de două luni.
 17 aprilie: Frederic Barbarossa se încoronează ca rege lombard la Pavia.
 10 iunie: Conciliul de la Soissons: regele Ludovic al VII-lea al Franței proclamă "pacea lui Dumnezeu" asupra întregului regat și ia măsuri în acest sens.
 18 iunie: Confruntată cu papa Adrian al IV-lea și cu Frederic Barbarossa, comuna din Roma își încheie existența; Arnaldo da Brescia este înfrânt de către împărat și apoi ars pe rug.
 18 iunie: Frederic Barbarossa este încoronat la Roma ca împărat al Sfântului Imperiu Roman, de către papa Adrian al IV-lea.
12 octombrie: Negustorii genovezi obțin privilegii comerciale la Constantinopol, din intenția împăratului Manuel I Comnen de a contrabalansa tot mai puternica influență venețiană.

Nedatate 
ianuarie: Sunt confirmate drepturile (fueros) orașului port Aviles din Cantabria.
 ianuarie: Thomas Becket devine cancelar al regatului Angliei.
 iunie: Emirul de Alep și Damasc, Nur ad-Din cucerește Baalbek de la cruciați.
Contele Robert al II-lea de Aversa profită de intervenția bizantină în Italia de sud și reușește să reocupe Capua de la regele Wilhelm I al Siciliei.
Dedicându-se integral campaniei din Italia, împăratul Manuel I Comnen al Bizanțului încheie pacea cu regele Geza al II-lea al Ungariei.
 Generalii bizantini Mihail Paleolog și Ioan Dukas debarcă la Ancona, asediază și cuceresc Bari, după care își impun autoritatea asupra provinciei Marche și a regiunii din jurul golfului Taranto; Apulia este pierdută de normanzi în favoarea bizantinilor, care revin astfel în Italia; ofensiva lui Manuel I Comnen în Italia stârnește dușmănia atât a Veneției, cât și a împăratului Frederic Barbarossa și a regelui Wilhelm I al Siciliei.
 Mitropolitului Klim al Kievului este definitiv decăzut din funcție de către cneazul Iuri Dolgoruki, care îl desemnează în scaunul metropolitan pe Constantin I; cnezatul de Novgorod obține autonomia ecleziastică față de Kiev, grație atitudinii episcopului Nifon, susținător al intereselor patriarhului de Constantinopol și adversar al politicii de independență a lui Iuri Dolgoruki.
 Orașul englez Bristol obține o chartă regală.
 Prin bula Laudabiliter, emisă de papa Adrian al IV-lea, regele Henric al II-lea al Angliei obține stăpânirea asupra Irlandei.

Arte, științe, literatură și filozofie 
 Icoana Theotokos este adusă la Suzdal de către Andrei Bogoliubski.
 Încep lucrările la catedrala din Laon, în Franța.
Poetul anglo-normand Robert Wace scrie Roman de Brut, pe care îl dedică reginei Eleanor de Aquitania.
 Se consemnează prima hârtie tipărită în China.

Înscăunări 
 18 iunie: Frederic Barbarossa, împărat romano-german (1155-1190)
aprilie: Kilidj-Arslan al II-lea, sultan selgiucid de Rum (1155-1190)
 Go-Shirakawa, împărat al Japoniei.

Nașteri 
 28 februarie: Henric "cel Tânăr", fiul regelui Henric al II-lea al Angliei și al reginei Eleanor (d. 1183).
 17 mai: Jien, poet și istoric japonez (d. 1225).
 11 noiembrie: Alfonso al VIII-lea, rege al Castiliei (d. 1214).
Genghis Han, han al mongolilor (d. 1227).
Gervasius de Tilbury, jurist, cronicar și scriitor englez (d. 1234).
Hermann I de Thuringia (d. 1217).
 Isaac al II-lea Angelos, împărat bizantin (d. 1204).
Ottokar I, rege al Boemiei (d. 1230).
 Pierre de Courtenay, împărat latin de Constantinopol (d. 1219).
 Sicardo de Cremona, episcop, istoric și scriitor italian (d. 1215)

Decese 
 6 februarie: Sigurd al II-lea, rege al Norvegiei (n. 1133).
 18 iunie: Arnaldo da Brescia, călugăr italian, conducător al Republicii de la Roma (n. 1090)
 22 august: Konoe, împărat al Japoniei (n. 1139).

 David al V-lea, rege al Georgiei (n. ?)
 Qin Hui, prim ministru al statului chinez al dinastiei Song (n. 1090).

Vezi și 
 Listă de conducători de stat din 1155

1155